Boer eis verskoning van DBV
• Nuus • Boer eis verskoning van DBV
Foto: CHRIS JOOSTE
Omstrede aksies deur die NDBV veroorsaak groot ongelukkigheid in die Hartebeeshoek-omgewing.
Boere van die Hartebeeshoek-omgewing het verlede week ’n vergadering met die Nasionale Dierebeskermingsvereniging (NDBV) aangevra nadat die organisasie die Derrylin Jersey-melkplaas besoek het. Mnr. Wayne Swart, eienaar, sê die boere in die omgewing wil ’n positiewe gesprek met die DBV hê om te hoor wat meer hulle vir hul diere se welstand kan doen.
Swart sê die drie koeie, wat verlede week deur die NDBV van kant gemaak is, het ’n metaboliese siekte onder lede gehad, maar twee van hulle was amper gesond, terwyl een besig was om te herstel. Twee van die diere het gelê toe hulle geskiet is, terwyl die derde probeer opstaan het toe sy geskiet is. ’n Saak van opsetlike saakbeskadiging is teen mnr. Nazareth Appalsamy, verteenwoordiger van die DBV in die streek, gelê en dit is na die veediefstaleenheid verwys. Volgens Swart was ’n veearts ook op die toneel, maar sy is nie toegelaat om die diere te ondersoek voor hulle geskiet is nie. “Sy’t aan my gesê sy kon sien die diere se mae was vol en hulle was besig om te herkou.”
Blokkering van padLuidens ’n verklaring wat die NDBV verlede week aan die media gestuur het, het Appalsamy en die groep wat hom na die plaas vergesel het, die plaas verlaat onder dreigemente dat Swart en sy medeboere die roete wat hulle moes gebruik, sou blokkeer. Swart sê geen sulke dreigemente is gemaak nie. Die voorval is op video vasgelê, wat as deel van die kriminele saak gebruik sal word.
Hy sê hy het nie fisiek aan Appalsamy geraak nie, maar wel op hom geskree omdat hy kwaad was omdat sy diere doodgeskiet is. In die vergaderingversoek wat gestuur is aan mnr. Andries Venter, bestuurder van die plaasdiere beskermingseenheid van die NBDV, het Swart aangedui dat hy graag met Venter wil praat, maar dat hy nie vir Appalsamy op die plaas sal ontvang nie.
Venter sê hulle het die versoek ontvang, maar die feit dat Appalsamy nie mag gaan nie, is ’n probleem, want hulle het nie ander personeel om te stuur nie.
Uitdagings vir boerSwart sê hy is baie besorg oor die welstand van sy diere. Hy sê daar is wel van sy droë koeie wat onder kondisie is, maar dit is ’n gevolg van die droë toestande wat die weiding die afgelope paar maande beïnvloed het. “En ná die reën kan ons so gou soos volgende week vir dié diere voer begin sny.”
Die koeie wat gemelk word, word lusern en ander voer gevoer. Swart sê hulle sny vier keer ’n dag lusern om te verseker die koeie het genoeg om te vreet. “Ek kan jou verseker ons hanteer nie ons diere soos rondloperhonde nie, hulle is ons oorlewing.” Die boerdery het die afgelope jaar reeds sowat R3,2 miljoen op voer en dierwelstand, wat medikasie insluit, gespandeer.
Verslag van veeartsSwart sê ’n senior beoordelaar van Jersey Suid-Afrika het sy plaas die week voor die voorval besoek, en volgens sý verslag “lyk alles heeltemal normaal vir dié tyd van die jaar op ’n melkplaas.”
’n Kundige van Onderstepoort het op versoek van Swart ook die plaas ná die voorval besoek. Hy sê vyf ondersoeke is die laaste twee weke op sy plaas gedoen om die kondisie van die diere en die algemene stand van sake op die plaas na te gaan.
Swart sê hy eis ’n openbare verskoning van die NDBV aan hom en Clover, die maatskappy waaraan hy melk lewer, omdat inligting oor die voorval aan die media bekend gemaak is, terwyl alle inligting nie ingewin is nie.
Op navrae van Landbou.com oor die feit dat die veearts nie toegelaat is om die siek diere te ondersoek nie, het Venter gesê dit was die veearts se eie besluit. Die veearts het glo geweier om die siek diere te ondersoek, sy sou slegs die diere wat staan, ondersoek. Volgens hom is die diere geskiet omdat veeartsenykundige bewyse wat die vorige dag van Swart gevra is, nie gelewer kon word nie.
2012/09/25 02:51:19 PM
It sounds to me as if there is something sinister here, because from all accounts and from my personal experience Mr Swart looks after and feeds his cows as well as any good farmer would SPCA needs to answer for this debarcle
2012/09/25 08:21:38 PM
Die minste wat die NDBV kan doen is 'n skriftelike onverskoning aan beide die boer en Clover. Dit is baie hartseer dat hulle nie die ware welstand van diere op die hart dra nie...
2012/09/25 09:43:05 PM
What a bizarre story! Between the Landbou Weekblad journalist and the NSPCA inspector, they have really “put their foot in it”. The farmer in question, Mr. Wayne Swart, who is well known in the area, is in his dairy well before dawn each day. He is passionate about farming and loves his jersey cows. What a shock he must have had when before his eyes someone just started shooting his cows! Do farmers now have another enemy? “GUN HAPPY LIVESTOCK INSPECTORS”?
2012/09/26 01:34:45 PM
'n Plaashek met 'n slot aan help om sulke onbevoegde mense van die plaas af te hou. Selfs al sou hy 'n klagte moes ondersoek sou hy maar eerder omdraai.
2012/10/16 09:15:41 PM
As die NDBV nie kundige persone kan aan stel wat die verskil tussen siek en uitgeteerde diere kan onderskeid maak nie moet hulle nie eers toelgelaat word om plase te besoek nie. Hopenlik kan n formele onverskonimg van die NDBV verwag word.
Hoe sal enige boer nalaat om nie na 3 koeie om te sien nie, terwyl die res vas sy koeie so mooi lyk soos op die foto? NDBV hoop julle het antwoorde.